วัฒนธรรมองค์การขององค์การบริหารส่วนตำบลบ้านดง
***********************
	วัฒนธรรมองค์การเป็นตัวกำหนดพฤติกรรมของบุคคลในองค์การบริหารส่วนตำบลบ้านดง ที่มีการถ่ายทอดและตอกย้ำอย่างต่อเนื่องในองค์การบริหารส่วนตำบลบ้านดง เป็นการสร้างวัฒนธรรมองค์การที่ให้ความสำคัญต่อคุณธรรมจริยธรรมเพื่อต่อต้านการทุจริต สามารถดำเนินการได้ด้วยกลไกและมาตรการในการขับเคลื่อน ดังนี้
	สร้างค่านิยมหลัก (Core Values) และวัฒนธรรมองค์การ
[bookmark: _GoBack]	เป็นกระบวนการที่ต้องการสร้างองค์การบริหารส่วนตำบลบ้านดงที่ปลอดจากการทุจริตคอร์รัปชั่นด้วยการกำหนดค่านิยมร่วมของคนทั้งองค์กรที่จะนำไปสู่การสร้างองค์การแห่งจริยธรรม ค่านิยมร่วมที่มีส่วนช่วยในการต่อต้านการทุจริต เช่น ความซื่อสัตย์สุจริต ความรับผิดชอบต่อหน้าที่ การประพฤติตนตามรอยพระยุคลบาทสมเด็จพระเจ้าอยู่หัว การใช้หลักปรัชญาเศรษฐกิจพอเพียง การมีจิตสาธารณะ เป็นต้น
	การสื่อสารภายในองค์กร
	การสื่อสารภายในองค์การบริหารส่วนตำบลบ้านดง ได้ให้ความสำคัญว่าจะขับเคลื่อนไปทิศทางไหนที่จะให้หน่วยงานปลอดจากการทุจริตคอร์รัปชั่นและสร้างพื้นที่ให้คนดี ไม่ยอมรับคนโกง โดยสื่อสารเป็นประจำสม่ำเสมอ ด้วยวิธีการต่าง ๆ ดังนี้
	- การเป็นแบบอย่างที่ดีของผู้บริหารในเรื่องจริยธรรมแก่ข้าราชการและเจ้าหน้าที่
	- การประกาศเจตนารมณ์ของผู้บริหาร การลงนามในคำมั่นสัญญาร่วมกัน การปฏิญาณตน
	- การพัฒนาเครื่องมือสร้างจิตวิทยาใหม่ๆ เช่น บททดสอบด้านคุณธรรมจริยธรรม เป็นต้น
	- การรณรงค์ให้เกิดวัฒนธรรมไม่ยอมรับการโกง สร้างคนดี และสร้างแรงกดดันผู้กระทำผิด

ค่านิยมหลักขององค์การบริหารส่วนตำบลบ้านดง
	เป็นหัวใจสำคัญในการทำงานเพื่อกำหนดเป้าหมายขององค์การบริหารส่วนตำบลบ้านดงและใช้เป็นหลักเกณฑ์ที่ใช้ยึดถือเพื่อกำหนดเป็นแนวทางการปฏิบัติตนของข้าราชการหรือเจ้าหน้าที่ของรัฐ ซึ่งในการเสริมสร้างวัฒนธรรมองค์กรจึงต้องมีค่านิยมหลักเพื่อกำหนดทิศทางในการประพฤติปฏิบัติตนสำหรับข้าราชการเพื่อให้ตอบสนองเป้าหมายหลักขององค์กรราชการและเป็นการให้ความสำคัญต่อบางสิ่งบางอย่างที่ถือว่าสำคัญในการทำงานภาครัฐ
	องค์การบริหารส่วนตำบลบ้านดง ได้กำหนดค่านิยมหลักของมาตรฐานจริยธรรม ไว้ 7 ข้อ ดังนี้
(1) ยึดมั่นในสถาบันหลักของประเทศ อันได้แก่ ชาติ ศาสนา พระมหากษัตริย์ และการปกครอง ระบอบประชาธิปไตยอันมีพระมหากษัตริย์ทรงเป็นประมุข
(2) ซื่อสัตย์สุจริต มีจิตสำนึกที่ดี และรับผิดชอบต่อหน้าที่
(3) กล้าตัดสินใจและกระทำในสิ่งที่ถูกต้องชอบธรรม
(4) คิดถึงประโยชน์ส่วนรวมมากกว่าประโยชน์ส่วนตัว และมีจิตสาธารณะ
(5) มุ่งผลสัมฤทธิ์ของงาน
(6) ปฏิบัติหน้าที่อย่างเป็นธรรมและไม่เลือกปฏิบัติ
(7) ดำรงตนเป็นแบบอย่างที่ดีและรักษาภาพลักษณ์ของทางราชการ
เป็นหลักสำคัญในการจัดทำประมวลจริยธรรมของหน่วยงานของรัฐที่จะกำหนดเป็นหลักเกณฑ์ในการปฏิบัติตนของเจ้าหน้าที่ของรัฐ เกี่ยวกับสภาพคุณงาม ความดีที่เจ้าหน้าที่ของรัฐต้องยึดถือสำหรับการปฏิบัติงาน การตัดสินความถูกผิด การปฏิบัติที่ควรกระทำ หรือไม่ควรกระทำ ตลอดจนการดำรงตนในการทำความดีและละเว้นความชั่ว
